Интервюто, което даде Шарлоте Андерсън за сп. „Всичко за Жената“,  април 2008

Живеем в океан от енергия (прана), но не знаем как да плуваме в него. Достатъчно е да се свържем с основните източници катo слънцето, земята, въздуха и да черпим сила и здраве от тях. За лечението с прана разговаряме с Шарлоте Андерсен, съпруга на известния духовен учител Гранд Мастер Чоа Кок Суи, която наскоро посети България(м. април 2008г.).
След смъртта му през миналата година тя продължава да популяризира неговите техники за работа и лечение с прана, да издава неговите книги и дискове. Едновременно с това организира и курсове за напреднали по Архатик йогa.
В разговора участва и Клаудия Дикман, която ръководи Институт за енергийна медицина във Виена. Тя е сертифициран инструктор за курсовете за лечение с прана за Централна и Източна Европа. 

Госпожо Андерсен, за първи път сте в България, каква енергия усетихте в страната ни?
Чувствам, сякаш България е в процес на излитане. Усещам, че тук живеят интелигентни и трудолюбиви хора. В момента излизате от период, когато ви е било трудно да използвате активно своята интелигентност. Светът за вас се отваря. Виждам светло бъдеще за страната ви, което вие сами ще изградите. 

Г-жо Дикман, какво представлява лечението с прана?
Лечението с прана е начин за предаване на енергия без докосване с цел хармонизиране наенергиите в тялото. То може да бъде използвано за профилактика,за облекчаване на физически и емоционални проблеми.

При какви случаи може да се помогне с прана?
Много лесно може да се премахне главоболие в рамките само на минута. При болки в стомаха и проблеми, свързани със стрес, леки неразположения, умствена преумора, висока температура, настинки, кръвотечения от носа, менструални проблеми, ухапвания, наранявания. Забележете, вие може да си помогнете сами. Когато сте обучени да лекувате с прана, не е необходимо да ходите при някой  друг да ви лекува.
Има ли разлика между лечението с прана и с рейки например?
При праничното лечение няма допир, нито необходимост от предварителна инициация (специална настройка, която се извършва от учител). Праничното лечение е един много мощен метод за лечение. И понеже аз самата съм практикувала рейки, мога да ви уверя, че праничното лечение е много по-бързо и е възмоно да го насочваш, където се налага. 

И все пак каква е разликата между прана и другите видове енергия, които съществуват във Вселената?
Енергията си е енергия. 

Може би наричаме с различни имена едно и също нещо?
Можем да говорим за по-специфичен термин, който е въведен от Грандмастер Чоа Кок Сюи. Става дума за възможността да използваме прана от слънцето, от въздуха, от земята, от дърветата. Пранично лечение означава възможността да лекуваме чрез всички тези енергии, които са около нас. 

Колко време е необходимо, за да се научим да лекуваме с прана?
Два дни са достатъчни, понякога уменията могат да се придобият и само за ден. 

След като не е необходима инициация, човек може ли сам да се научи да лекува с прана, или е задължително да има учител?
По-добре е да бъдете напътствани и да имате инструктор. 

Възможно ли е, ако сме по-сетивни, при някаква ситуация сами да достигнем до тази техника на лечение?
Ако прочетете книги за лечение с прана, може да се научите да правите някои от нещата, докато инструкторът ще ви обучи да усещате енергията с дланите, както и да я отнемате и да я отдавате. На курса усвоявате определени техники, свързани с възможността да усещате праната, да я насочвате, да зареждате с нея. 

С нея можете да лекувате както себе си, така другите хора?
Праничното лечение е вид допълнителна терапия. По никакъв начин тя не замества класическата медицина. Тя следва да бъде прилагана заедно със стандартните методи за лечение. В извънредни случаи, когато нямате възможност да получите специализирана медицинска помощ тогава може да използвате само нея. Принците основно се свеждат до изчистването на тялото и зареждането му. В зависимост от това, дали имате недостиг на енергия или излишък, ние можем да зареждаме или да отнемаме от нея. 

От разстояние може ли да се лекува? 
Да, може. 

Въздействието тогава по-слабо ли е? Необходимо ли е повече време за лечение?
Ако пациенът е възприемчив, отворен към този тип терапия, времето и разстоянието не влияят на лечебния процес. Правени са експерименти в Калифорния и е установено, че акопациентвт е затворен в стоманена кутия и е на хиляди километри разстояние, енергията пак го лекува. Няма разлика дали лекуващият е до пациента, или е далеч от него. Много традиции признават, че енергията може да се предава на далечни разстояния.
В праничното лечение енергията може да бъде точно насочена, докато при рейки се смята, че при полагането на ръцете върху тялото ти предаваш енергията, а тя се насочва там, където има потребност от нея. Рейки е добра техника и много хора се възползват от нея. С праничното лечение обаче ние можем да правим чудеса. 

Госпожо Андерсън, ако пациентът не е запознат с тази техника или изпитва недоверие към нея, това влияе ли на ефиктивността на лечението?
Енергията следва мислите. Ако те са изпълнени със съмнение, тогава е възможно насочваната от лечителя енергия да не достигне до тялото на пациента. Има различни фактори, които влияят на лечебния процес. Мастер Чоа казваше,че всяко едно заболяване, всяко едно състояние може да бъде излекувано, но не всеки човек може да бъде излекуван. Някои състояния са особено сериозни, като това на един раково болен. Туморът може да бъде премахнат, но заболяването може да се пренесе на друго място. 
Ние имаме клиники за пранично лечение към много болници в Индия, Австралия и други страни. В Австралия например имаме лечител, който се занимава с онкоболни, като изчиства телата им след химиотерапия. Той извършва пранично лечение успоредно с нея, което премахва много от неприятните симптоми, произтичащи от химиотерапията. Много от тях дори не се проявяват. Установено е, че кръвната картина също бързо се променя. 
Когато се подобри енергийното състояние, тялото оздравява. 

Децата по-лесно ли се поддават на това лечение от възрастните?
Те са много по-отворени към него. 

Госпожо Дикман, как протича един сеанс на пранично лечение и колко сеанса са необходими за изцеление?
Пациентът идва при лечителя, който задължително го информира, че праничното лечение само подпомага традиционното, а не го замества. Това означава, че болните трябва да се консултират и с лекари. След това лечителят сканира енергийното поле на пациента, за да разбере дали има недостиг или излишък на енергия. След това се извършва почистване на енергийното тяло, за да се премахнат замърсените и болестотворни енергии. После лечителят почиства и чакрите, след което те могат да бъдат зареждани.
Когато хармонизираме енергийното тяло, това подобрява състоянието и на физическото тяло. Броят на сеансите зависи от индивидуалното състояние на пациента. 

Как да се зареждаме с енергия от природата?
Праната на свежия въздух ни помага, получаваме прана от земята, слънцето, камъните, дърветата. 

Как става това?
Има много техники, които могат да се използват. Обикновено се случва от само себе си.Но колкото сме по-осъзнати и се фокусираме върху този процес, толкова повече получаваме. Може да правите това, което правят мнозина в Австрия - ползват целебната сила на дърветата. Това зависи от вашата целенасоченост и осъзнатост.
Госпожа Андерсън допълва: - Праничното лечение ни учи на основни принципи в природата. Мастер Чоа не е просто голям майстор на праничното лечение, той е майстор на енергията. Учениците се научават да различават действието на енергията върху физическото тяло, да я насочват и да я използват. Той искаше да направи лечението с прана достояние на целия свят. 

Какво представлява праничното фън шуй, разбрах, че ще изнасяте лекция за него при следващото ви идване в България?
То е свързано с прилагането на енергия върху обкръжаващата ни среда. Например, възможно е, докато спите, да забогатявате, да управлявате и увеличавате своето благосъстояние, да подобрявате здравето си, докато си стоите у дома. Може да използвате тайните й възможности и в офиса, докато говорите по телефона или докатко преговаряте с партньори. Възможное да постигнете огромни резултати.
Мастер Чоа използваше много прости техники, като ги даваше стъпка по стъпка.Различните практики от цял свят използват по различен начин енергията за подобряване на живота на хората. 

Кой е грандмастер Чоа Кок Суи? 
Той е основател на съвременното лечение с прана и Архатик йога. Създал е стройна система от лесни и достъпни практики, които могат да позволят на всеки от нас да подпомогне естествените Възможности на тялото си да се самолекува и да се възстановява. Тя включва пранично дишане, сканиране, самолечение, като се вземат предвид и ефектите на карма, развиване на характера, медитация.Със съответнитетехники ние можем да се включим в тази глобална енергийна мрежа и да я насочим към онези части от тялото ни, които имат потребност от възстановяване.
Тези техники са резултат от 20-годишните муизследвания съвместно с лекари, психолози, психиатри, лечители и ясновидци. И понеже те работят с най-фините структури на енергийно ниво, могат да са по-ефективни, по-бързи и да предотвратят дисбаланса и заболяването на физическо ниво. Те могат и да коригират първопричините за дисхармонията и да ускорят оздравителния процес (www.pranicbulgaria.com).
Мастер Чоа започва изучаването на езотерични науки още в младежка възраст във Филипините, където е израснал. Инженер химик по образование, той посвещава цялото си свободно време, за да разпространява духовни практики. Автор е на четиринадесет книги, провел е огромен брой курсове с медитации в десетки страни. Обучил е десетки хиляди ученици в целия свят на принципите за лечение с прана и медитативни технини на А рхатик йога.
Тази система на йога е синтез на тайни техники за ускоряване на духовното развитие, като се набляга не само на медитацията, но и на изграждането на характера и добрите отношения в живота. Архатик йога ускорява развитието на душата. 

Какво представлява архатик йога, госпожо Андерсен?
Архатик йога е духовна система, синтезирана от различни йогапрактики и техники. Тя ускорява и подпомага еволюцията на душата, като при нея се набляга не само на медитацията, но и на изграждането на характера и добрите взаимоотношения в живота. 

Кога е създадена?
Мастер Чоа Кок Суи е започнал с духовните си практики още като малко дете. Живял е в уникална и много интересна среда във Филипините. Произхожда от семейство на етнически китайски индустриалци. На острова, където е роден, е имало много хора, които са познавали и използвали енергията. Лечението с нея е било нещо обичайно и естествено. Една от неговите т. нар. духовни бавачки е имала такива способности, че било достатъчно да посочи с пръст някоя лампа, за да я изгаси. Това е пример за директно насочване на енергията. И за него тези способности са били напълно естествени. Баща му е бил католик, майка му – будистка, а двамата са общували с даоисти. Той пък бил обучаван при йезуитите. Едновременно е познавал и много хора от теософското общество.
Всички тези фактори са повлияли на неговото развитие. 

Всеки ли може да практикува Архатик йога?
Всеки, но е добре най – напред да започне с курс за основно нио на Архатик йога, а след това за пранично лечение, за да усвои някои необходими знания за енергията. За Архатик йога основното е човек да е в добро здраве.Ако имате сериозен проблем със сърцето, високо кръвно или друго заболяванетрябва да внимавате. 

Ще изброите ли някои от ползите от този вид йога?
Тя развива любящата доброта в действеност, помага да усъвършенствате онова, което Мастер Чоа наричаше „хардуер", или вашия мозък. Ускорява еволюцията на вашата душа посредством различни техники за пречистване, дихателни упражнения и практики за изграждане на характера. Изграждането на характера е изключително важно - например трябва да сте честни и постоянни в онова, което правите. Трябва да сте щедри с другите хора. 

Възможно ли е тези знания да се използват, за да се навреди на няого? 
Сред практикуващите Архатик йога е малко вероятно да попадне такъв човек. Тя не е свързана с излъчване на енергия. Единствената практика, свързана с излъчване на енергия, е благословията за мир, хармония, щастие, добро здраве, успех и просперитет. Всички тези неща ние ги измолваме от Бог и Архатик йогите регулярно ги отдават на света. Системата наАрхатик йога не е религиозна. Практикува се от хиляди хора по цял свят - християни, мюсюлмани, будисти, хиндуисти, в повече от 100 страни в цял свят. 

Бихте ли ни разказали за първата си среща с Мастер Чоа Кок Суи? 
Това е доста сериозен въпрос. Искам да уточня, че аз не съм просто съпругата и светската половинка на Мастер Чоа Кок Суи, аз бях дълги години негова духовна спътница. Той е велико духовно същество и велик духовен учител. Отне ни доста време, докато разберем, че той не е само това тяло, което виждаме, а е велик учител. Мащабът на една велика душа може да бъде измерен по това какво е въздействието й върху хората, които са общували с такава личност и как тя трансформира живота им. А той променяше живота на хората, където и да отидеше. Създаде много хуманитарни програми за изхранване на бедните от различни страни и за подобряване начина им на живот.
Веднъж в един хотел, където бяхме отседнали, видяхме по телевизията репортаж за жени в Индия, толкова бедни, че нямат дрехи да излязат навън. Две от тях ползваха едно и също сари, когато им се налага да отидат някъде. След този случай той мобилизира 17 фондации в Индия само за 30 минути и 60 хил. жени от селата получиха сарита. Казваше, че можеш да оцениш богатите по начина, по който те харчат парите си, а бедните - по това какво не са склонни да вършат, за да получат повече пари. Нашата връзка беше много близка, интензивна.
През последните години от живота му тялото му не беше особено здраво и мнозина ме питаха защо това е така. За много духовни учители това е било валидно. Доста от тях са умирали в млада възраст и това не е необичайно. Той напусна тялото си в деня на св. Йосиф и това е възможно най-благоприятната дата в будисткия календар за напускане на тялото. Беше началото на много специален период в хиндуисткия календар, така че мога да споделя с вас, че великите души не си тръгват от този свят в неправилно време.
Сигурно ще попитате защо моята душа е толкова вдъхновена да продължи работата на Мастер Чоа? Той ми даде много любов и обич. Постоянно ми казваше, че ние сме едно, ние сме едно с всички. 

Възнамерявате ли да напишете книга за него и за съвместния ви живот?
Точно сега имам толкова много работа, че ми е трудно да се справя и с това. През 2007 година сме работили без прекъсване, а чудесата бяха част от всекидневния ни живот. Дори нашите възпитаници ни разказваха за своите преживявания. 

Какво имате предвид под чудо?
Имаме един праничен учител от Индия, лекар, който се занимава с лицево – челюстна хирургия. Той имаше пациент, на чиято рентгенова снимка се виждаше, че част от костта на челюстта липсва. След лечението с прана костта се регенерира. Ние дори не можем да измерим тази лична сила, която ни е дадена, защото нямаме техника за това. 

Къде по света е най-популярно лечението с прана?
В Италия, Австрия, Германия, Финландия, Ирландия. В САЩ вече има програма за нещо като допълнителна специализация за лекари, в Италия също се работи в тази посока. Имаме инструктори и в България. Но най-много пранични учители има в Индия, които за 1година обучават около 1000 души. В Германия по неофициални данни имаме около 3000 души, обучени само през миналата година. В Австрия правителството вече плаща на медиците за обучението им, по пранично лечение. 
интервю на Феодорина Ляскова, сп. „Всичко за жената"(м. май 2008г.)